I Knophs oversikt over Norges rett (1998) er det vist til at i en rettsstat er myndighetene både bundet og begrenset av rettsregler. Myndighetene kan ikke handle slik de selv finner for godt eller på alle områder de synes de kunne handle. Statens indre maktutøvelse må også være styrt av rettsregler, og det må finnes rettsregler som regulerer forholdet mellom borgerne.